《露华 残月》
清代·李佩金

星疏云敛。正莲漏将残，树影低转。忽逗惺忪，依旧一痕秋浅。

怜染那忍先眠，夜夜照人清减。还知否，眉梢恨多，偏是侬见。

小庭暑退纨扇。便误拜深深，香袅心篆。怎奈一回憔悴，一回长叹。

剩得前度闲愁，挂在宝帘银蒜。罗衣冷，花魂和梦销黯。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。